# **DECIZIA ETAPEI DE ÎNCADRARE**

## Nr. 000 din 00.11.2023

Ca urmare a solicitării de emitere a acordului de mediu adresate de **SC ANDRADA MOB SRL**, cu sediul în loc. Zalău, str. Lupului, nr. 101, jud. Sălaj, înregistrată la APM Sălaj cu nr. 6793 / 23.08.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de **26.10.2023**, că proiectul: **” CONSTRUIRE HALĂ PRODUCŢIE, CU ASIGURAREA DIN PUNCT DE VEDERE JURIDIC A ACCESULUI LA DRUMUL PUBLIC A AMPLASAMENTULUI CONSTRUCŢIEI PROPUSE”**, propus a fi amplasat în loc. Zalău, str. Lupului, nr. 101, jud. Sălaj,

**nu se supune evaluării impactului asupra mediului.**

Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, ***pct.10, lit. a.) proiecte de dezvoltarea unităţilor/zonelor industriale*;**

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei **Municipiul Zalău**, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

**b) Caracteristicile proiectului:**

**b1)** **dimensiunea şi concepţia întregului proiect:**

 Constructia propusă va cuprinde o suprafaţă de 496.22 mp în care se vor organiza mesele de asamblare din hala principală de producţie. Piesele de mobilier debitate vor fi aduse din hala principală în hala de asamblare unde se va monta fiecare piesă conform proiectului de asamblare.

Având în vedere că se lucrează pe bază de comandă mobilierul asamblat nu va fi depozitat pentru o perioadă lungă de timp în hală deoarece va fi expediat către client în cel mai scurt timp posibil.

În faza de constructie materialele folosite pentru realizarea investiţiei vor fi beton, fier, lemn, pvc. Energia electrică necesară realizării investiţiei se va asigura prin branşare la instalaţia de energie electrică existentă în zonă. Combustibilii necesari utilajelor care vor deservi pe perioada execuţiei lucrărilor se vor asigura de la staţiile autorizate din zonă, nefiind necesar a se realiza un spaţiu de depozitare combustibil pe amplasament.

În faza de funcţionare - piese de mobilier debitate conform comenzii.

Alimentarea cu apă potabilă a clădirilor existente se face de la reţeaua de alimentare cu apă proprie prin puţ forat existent iar pentru cladirea propusă nu sunt necesare instalatii de apa. Alimentarea cu energie electrica a clădirilor existente se face de la reţeaua de alimentare cu energie electică existentă în zonă iar pentru clădirea propusă se va face prin racordare la reţeaua electrică existentă pe amplasament. Clădirile existente sunt racordate la bazinul vidanjabil existent, iar clădirea propusă nu necesită instalaţii de apă. Apele pluviale sunt dirijate la canalul pluvial existent la limita amplasamentului.

Având în vedere condiţiile de amplasament, operaţiile tehnologice, calitatea echipamentelor şi instalaţiilor ce vor fi utilizate în realizarea obiectivului, se apreciază că impactul negativ asupra factorilor de mediu va fi neglijabil. Este de precizat că în urma executării lucrărilor de construcţie propuse prin prezentul proiect vor fi luate măsuri de curaţare a zonelor afectate de realizarea investiţiei. Realizarea investitiei nu implică modificări ale căilor de acces la amplasament. Legatura între clădirea propusa şi clădirile existente este asigurată prin intermediul unei platforme betonate existente.

În faza de constructie se vor folosi piatra spartă şi balast. Metodele utilizate pe perioada realizării lucrărilor de execuţie vor fi: săpături, nivelări, compactări aplicabile terenului, lucrări specifice de fundare şi lucrări de construcţii – montaj, care vor respecta reglementările in vigoare. Construcţia prevazută prin proiect va avea regim de înălţime parter, fundaţii din beton armat şi pardoseli din beton.

**b2)** **cumularea cu alte proiecte existente şi/sau aprobate**: - lucrările necesare realizării proiectului nu se suprapun cu alte proiecte existente sau planificate în zonă;

**b3)** **utilizarea resurselor naturale, în special a solului, a terenurilor, a apei şi a biodiversităţii:**

* realizarea proiectului implică utilizarea de agregate minerale, nisip, pietriş şi lemn pentru hala de producţie.

 **b4)** **cantitatea şi tipurile de deşeuri generate/gestionate:**

* vor rezulta deşeuri specifice lucrărilor de construcţii care vor fi gestionate conform OUG 92/2021 privind regimul deşeurilor, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

  **b5) poluarea şi alte efecte negative:**

 - nu există posibilitatea apariţiei unor emisii semnificative în niciunul din factorii de mediu

 dacă vor fi respectate următoarele măsuri:

* *pentru factorul de mediu apă:*
* organizarea de șantier și stocarea deșeurilor din construcții în vrac nu se va realiza în apropierea șanțurilor de garda și gurilor de colectare a apelor pluviale;
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* utilajele și vehiculele nu se vor spăla pe amplasament;
* ca măsură de protecție se interzice reparațiile utilajelor pe amplasament;
* se recomandă lăsarea cât mai puțin timp expuse a excavațiilor deschise;
* în perioada de implementare a proiectului se vor adopta măsuri pentru evitarea eroziunii hidraulice a suprafețelor excavate sau a depozitelor temporare de pământ, precum si a materialelor solubile sau antrenabile cu apă;
* *pentru factorul de mediu aer:*
* stropirea cu apă a căilor circulabile din șantier, a materialelor cu conținut pulverulent depozitate vrac.
* se va evita aruncarea resturilor de moloz și a elementelor de construcție de la înălțime, pentru a nu se împrăștia pe paviment și a genera astfel cantități suplimentare de praf;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cat mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* *pentru zgomot şi vibraţii:*
* pentru a evita producerea poluării fonice, toate utilajele care produc zgomot și/sau vibrații vor fi menținute în stare bună de funcționare;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;
* *pentru sol şi subsol :*
* deșeurile rezultate din activitatea de construcție trebuie colectate în containere si pubele, amplasate în locuri special destinate acestui scop, pe platforme betonate, si evacuate cât mai repede;
* nu se permite stocarea în vrac, în grămezi deschise, decât a deșeurilor nepericuloase, și stabile, precum: betoane, moloz, deșeuri metalice;
* toate deșeurile periculoase vor fi stocate în spatii betonate, acoperite, în containere adecvate;
* grămezile de deșeuri de construcții cu conținut de produse pulverulente vor fi stropite periodic pentru evitarea angrenării de pulberi;
* în cazul producerii de scurgeri de ulei/combustibil/alte produse chimice se va acționa imediat cu mijloace absorbante. Dacă este cazul se va curăța zona afectată iar pământul contaminat va fi excavat și preluat pentru depozitare, tratare sau eliminare de către firme autorizate;
* apele uzate rezultate din cadrul organizării de șantier se vor evacua controlat si se va evita deversarea lor la sol;
* solul fertil va fi stocat separat și reutilizat pe amplasament;

 **b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

- riscul de producere a accidentelor care ar putea afecta mediul este redus dacă se respectă normele de lucru.

Principalele măsuri care trebuie avute în vedere la execuția lucrărilor:

* personalul muncitor sa aibă cunoștințele profesionale și cele de protecția muncii specifice lucrărilor ce se executa, precum și cunoștințe privind acordarea primului ajutor în caz de accident;
* se vor face instructaje și verificări ale cunoștințelor referitoare la NTS (Norme Tehnice de Securitate a muncii) cu toți oamenii care iau parte la procesul de realizare a investiției, instruirea este obligatorie atât pentru personalul de pe șantier, cât și pentru cel care vine ocazional pe șantier în interes personal sau de serviciu;
* pentru evitarea accidentelor personalul va purta echipamente de protecție corespunzătoare în timpul lucrului sau circulației pe șantier;

**b7) riscurile pentru sănătatea umană - de exemplu, din cauza contaminării apei sau a poluării atmosferice:**

- Amplasamentul va fi delimitat pe perioada lucrărilor. Ca urmare, se consideră ca populația, fauna, flora, peisajul și interrelațiile dintre acești factori nu vor fi afectate prin lucrările de construire.

Se vor lua toate măsurile necesare să fie respectate toate prevederile legilor în vigoare pe timpul execuției lucrărilor de realizare a investiţiei.

**Lucrări necesare organizării de șantier:**

Lucrările de organizare de şantier se vor realiza conform proiectului şi se vor desfăşura doar pe amplasamentul destinat acestuia. Organizarea de şantier va avea un caracter unitar pentru realizarea în întregime a investiţiei. Lucrările proiectate nu implică efecte suplimentare faţă de situaţia existentă, acestea nereprezentând un factor de poluare în plus în zonă nici în timpul execuţiei investiţiei, dar mai ales la finalizarea lucrărilor. În incinta firmei se va amenaja provizoriu o magazie metalică, pentru materialele de construcţie care se vor folosi la realizarea obiectivului, pe durata desfăşurării lucrărilor. Pe amplasament se vor aduce numai materialele necesare pentru un schimb de lucru (8 ore) şi se vor depozita temporar, până la punerea lor în funcţiune. Se vor întocmi grafice de execuţie a lucrărilor. Materialele de construcţie cum sunt elementele metalice, se vor putea depozita şi afară, pe platformă betonată, făraă măsuri deosebite de protecţie. Materialele de construcţie care necesită protecţie contra intemperiilor se vor putea depozita pe timpul execuţiei lucrărilor de construcţie în incintă, pe o platforma acoperită. Pe platformă se vor organiza spaţii necesare depozitării temporare a materialelor şi se vor lua măsurile specifice necesare pentru conservare pe timpul depozitării şi evitării degradărilor. Se vor lua măsuri specifice privind protecţia şi securitatea muncii, precum şi de prevenire şi stingere a incendiilor, decurgând din natura operaţiilor şi tehnologiilor de construcţie cuprinse în documentaţia de execuţie a obiectivului. Dintre măsurile speciale ce trebuiesc avute în vedere se menţionează :

- zonele periculoase vor fi marcate cu placaje şi inscripţii;

- se vor face amenajări speciale (podine de lucru, parapeţi, dispozitive);

- toate dispozitivele, mecanismele şi utilajele vor fi verificate în conformitate cu

 normele în vigoare;

- asigurarea cu forţa de muncă calificată şi care să cunoască măsurile de protecţie a muncii în vigoare. Pe tot parcursul lucrărilor de execuţie se va avea în vedere asigurarea curăţeniei în incinta organizării de şantier, iar la finalizarea lucrărilor constructorul va proceda la demontarea obiectelor şi va executa lucrările necesare aducerii terenului ocupat de acestea la stadiul iniţial. Pentru protecţia mediului înconjurător se vor respecta prevederile actelor normative cu privire la organizarea de şantier, depozitarea combustibililor, materialelor de construcţii în locuri special amenajate. La executarea lucrărilor se vor folosi numai utilaje şi mijloace de transport ce corespund din punct de vedere tehnic în vederea evitării poluării mediului cu noxe sau materiale de construcţie în vrac. Se va asigura managementul corespunzator al deşeurilor. Organizarea de şantier se va realiza în interiorul amplasamentului, executantului revenindu-i în exclusivitate responsabilitatea modului cum îşi organizează şantierul. Contractantul lucrărilor de execuţie este responsabil şi are obligaţia să asigure construirea spaţiilor necesare activităţii de supraveghere a execuţiei, realizării lucrărilor de construcţii-montaj şi testare precum şi pentru depozitarea materialelor necesare realizării investiţiei. Perimetrul se va delimita cu panouri opace din tablă, de minim 2,00 m înălţime. Lucrările de execuţie se vor desfăşura fără afectarea parcelelor învecinate şi numai cu personal calificat. Construcţia obiectivului nu va afecta buna desfăşurare a activităţilor desfăşurate în imediata vecinătate. Pentru accesul utilajelor de montaj şi echipamentului necesar realizării lucrărilor propuse se vor folosi accesele existente. Construcţiile şi echipamentele provizorii necesare executării lucrărilor se vor amplasa în interiorul incintei. Pentru alimentarea cu energie electrică a organizării de şantier se va face un racord din branşamentul existent în zonă, în funcţie de soluţia propusă de către furnizorul de energie electrică. Contractantul execuţiei este responsabil pentru curăţenia în incinta zonei unde se execută lucrările propuse. La execuţia lucrărilor de execuţie aferente prezentului proiect, constructorul va lua toate măsurile necesare pentru respectarea normelor actuale de protecţie şi securitate a muncii.

 Principalele măsuri care trebuie avute în vedere la execuţia lucrărilor :

- personalul muncitor să aibă cunoştinţele profesionale şi cele de protecţia muncii specifice lucrărilor ce se execută, precum şi cunoştinţe privind acordarea primului ajutor în caz de accident ;

- se vor face instructaje şi verificări ale cunoştinţelor referitoare la NTS cu toţi oamenii care iau parte la procesul de realizare a investiţiei; instruirea este obligatorie atât pentru personalul de pe şantier, cât şi pentru cel care vine ocazional pe şantier în interes personal sau de serviciu;

- pentru evitarea accidentelor personalul va purta echipamente de protecţie corespunzătoare în timpul lucrului sau circulaţiei pe şantier ;

- se vor monta plăcuţe avertizoare pentru locurile periculoase;

- lucrătorii vor fi instruiţi pentru lucrul la înălţime, luându-se măsuri de protecţie pentru lucrul pe schelă, conform normelor in vigoare. Se interzic improvizaţiile pe schelă. Pe timp nefavorabil (ploi, vânt puternic, ceaţă, temperaturi scăzute) lucrările se vor întrerupe.

 **c) Amplasarea proiectelor:**

c1) utilizarea actuală şi aprobată a terenurilor: terenul aferent lucrărilor propuse se află, în intravilanul loc. Zalău și este proprietatea privată, conform certificatului de urbanism nr. 632 din 04.07.2023 emis de Primăria municipiul Zalău. Amplasamentul lucrărilor propuse este situat în loc. Zalău, str. Lupului, nr. 101, jud. Sălaj.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:

 Nu este cazul.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje,situri importante din punct de vedere istoric, cultural, arheologic: nu este cazul;

**d)** **Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi

 dimensiunea populaţiei care poate fi afectată: - punctual pe perioada de execuţie;

 d2) natura impactului: - va fi pozitivă ;

 d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi

 funcţionare;

d5) probabilitatea impactului - redusă, pe perioada de execuţie şi funcţionare;

 d6) debutul, durata, frecvenţa şi reversibilitatea preconizate ale impactului: - perioada

 de expunere va fi redusă, întrucât poluanţii se vor manifesta doar pe

 amplasamentul unde au loc lucrări de execuţie. În perioada de execuţie a

 proiectului impactul asupra factorilor de mediu va fi temporar. Pe măsura realizării

 lucrărilor şi închiderii fronturilor de lucru, calitatea factorilor de mediu afectaţi va

 reveni la parametrii iniţiali;

d7) cumularea impactului cu impactul altor proiecte existente şi/sau aprobate: în zonă

 amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și

 condițiile din respectiva Decizie a etapei de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**

- proiectul propus **nu intră** sub incidenţa prevederilor art. 48 şi 54, din Legea apelor nr. 107/1996, cu modificările şi completările ulterioare

 **Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021 privind regimul deșeurilor, aprobată prin Legea nr.17/2013.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* **Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei** **şi la punerea în funcţiune a obiectivului să solicite şi să obţină autorizaţia de mediu.**

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 **DIRECTOR EXECUTIV**

 **dr. ing. Aurica GREC**

 Şef serviciu Avize, Acorduri, Autorizații, Şef Serviciu CFM,

 ing. Gizella BALINT Radu HIDEG

 Întocmit,

 cons. Ovidiu Spin